rejauldu/bengali-wikipedia huggingface dataset:
পতঞ্জলি আয়ুর্বেদ হরিদ্বারে অবস্থিত একটি ভারতীয় বহুজাতিক হোল্ডিং কোম্পানি। এটি ২০০৬ সালে রামদেব এবং বালকৃষ্ণ দ্বারা প্রতিষ্ঠিত হয়েছিল। পতঞ্জলির প্রধান কার্যালয় দিল্লিতে, তৈরিকৃত কার্যালয় এবং হরিদ্বারের শিল্প এলাকায় সদর দফতর সংস্থাটি প্রসাধনী পন্য, আয়ুর্বেদিক, ওষুধ, ব্যক্তিগত যত্ন এবং খাদ্য পণ্য তৈরি করে। thumbnail  ইতিহাস  রামদেব এবং বালকৃষ্ণ ২০০৬ সালে পতঞ্জলি আয়ুর্বেদ প্রতিষ্ঠা করেন। বালকৃষ্ণ কোম্পানির ৯৪ শতাংশের মালিক, এবং বাকিটা অন্য ব্যক্তিদের মধ্যে ছড়িয়ে পড়ে। ২০২১ সালের মে মাসে, বালকৃষ্ণের মোট সম্পদ ছিল US$২.৩ বিলিয়ন।  সিএলএসএ এবং এইচএসবিসি অনুসারে, পতঞ্জলি ২০১৬ সালে ভারতের সবচেয়ে দ্রুত বর্ধনশীল এফএমসিজি কোম্পানিগুলির মধ্যে একটি ছিল। এর মূল্য ছিল ₹৩,০০০ কোটি (২০২৩ সালে ₹৪৩ বিলিয়ন বা US$৫৪০ মিলিয়নের সমতুল্য) পতঞ্জলি ২০১৬-১৭ অর্থবছরের জন্য তার বার্ষিক টার্নওভার ₹10,216 কোটি (US$ ১.৩ বিলিয়ন) অনুমান করেছে16] ইন্ডিয়া ইনফোলাইন (আইআইএফএল) এর একটি প্রতিবেদন অনুসারে, অন্তত ১৩টি তালিকাভুক্ত কোম্পানি পতঞ্জলির সাফল্য দ্বারা প্রভাবিত হবে; তারা হিন্দুস্তান ইউনিলিভার, কোলগেট, ডাবর, আইটিসি, এবং গোদরেজ কনজিউমার প্রোডাক্টস অন্তর্ভুক্ত করে।  তথ্যসূত্র
লুবাবালো গকুমা (জন্ম: ১৩ মে ১৯৭৬) একজন দক্ষিণ আফ্রিকান ক্রিকেট আম্পায়ার। তিনি সানফয়েল সিরিজ প্রতিযোগিতার ম্যাচে দাঁড়িয়েছেন। তিনি প্রথম-শ্রেণীর ম্যাচের জন্য ক্রিকেট দক্ষিণ আফ্রিকার আম্পায়ার প্যানেলের অংশ। তিনি ১০টি মহিলা ওডিআই এবং ৭টি মহিলা টি২০আইতে আম্পায়ারিং করেছেন।  আরও দেখুন  একদিনের আন্তর্জাতিক ক্রিকেট আম্পায়ারদের তালিকা  টুয়েন্টি২০ আন্তর্জাতিক ক্রিকেট আম্পায়ারদের তালিকা  তথ্যসূত্র  বহিঃসংযোগ      বিষয়শ্রেণী:১৯৭৬-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ আফ্রিকান ক্রিকেট আম্পায়ার বিষয়শ্রেণী:ডারবান থেকে আগত ক্রিকেটার বিষয়শ্রেণী:দক্ষিণ আফ্রিকার টুয়েন্টি২০ আন্তর্জাতিক ক্রিকেট আম্পায়ার
এরিন ব্রকোভিচ (ইংরেজি ভাষায়: Erin Brockovich) স্টিভেন সোডারবার্গ পরিচালিত মার্কিন চলচ্চিত্র যা ২০০০ সালে মুক্তি পায়। মার্কিন যুক্তরাষ্ট্রের পশ্চিম উপকূলের বৈদ্যুতিক শক্তির বৃহৎ কোম্পানি প্যাসিফিক গ্যাস অ্যান্ড ইলেকট্রিক কোম্পানির বিরুদ্ধে এরিন ব্রকোভিচের আইনি লড়াইয়ের সত্য কাহিনীর উপর ভিত্তি করে চলচ্চিত্রটি তৈরি করা হয়েছে। ব্রকোভিচ চরিত্রে অভিনয় করেছেন জুলিয়া রবার্টস। উল্লেখ্য জুলিয়া রবার্টস এই চরিত্রে অবিনয় করার জন্য সেরা অভিনেত্রী হিসেবে একাডেমি পুরস্কার অর্জন করেন। ছবিতে সত্যিকারের এরিন ব্রকোভিচ "জুলিয়া" নামের ওয়েট্রেস হিসেবে কয়েক সেকেন্ডের জন্য অভিনয় করেন যাকে ক্যামিও বলা যেতে পারে। ব্রকোভিচ বলেছেন, ছবির সাথে বাস্তবের মিল শতকরা ৯৮ ভাগ। খুব সামান্যই পরিবর্তন করা হয়েছে এতে।   প্রতিক্রিয়া  ছবিটি সমালোচকদের কাছে বিপুল প্রশংসিত হয়েছে। দর্শকদের কাছেও বেশ জনপ্রিয়তা অর্জন করেছে। ২০০০ সালের ১৯শে মার্চ থেকে ২৬শে মার্চ পর্যন্ত মার্কিন বক্স-অফিসে প্রথম স্থান অধিকার করে ছিল এই সিনেমা। ৫১ মিলিয়ন ডলার বাজেটের এই সিনেমা থেকে মোট আয় হয়েছে প্রায় ২৫৬ মিলিয়ন ডলার। রিভিউ সংগ্রাহক ওয়েবসাইট রটেন টম্যাটোস-এ এর রেটিং ৮৩%, অর্থাৎ শতকরা ৮৩ জন সমালোচকই প্রশংসা করেছেন।   তথ্যসূত্র    বহিঃসংযোগ    Official movie site  Erin Brockovich-Ellis' official site    বিষয়শ্রেণী:২০০০-এর চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:জীবনীমূলক চলচ্চিত্র বিষয়শ্রেণী:২০০০-এর দশকের নাট্য চলচ্চিত্র বিষয়শ্রেণী:নারীবাদী চলচ্চিত্র বিষয়শ্রেণী:স্টিভেন সোডারবার্গ পরিচালিত চলচ্চিত্র বিষয়শ্রেণী:কলাম্বিয়া পিকচার্‌সের চলচ্চিত্র বিষয়শ্রেণী:ইউনিভার্সাল পিকচার্সের চলচ্চিত্র বিষয়শ্রেণী:পরিবেশগত চলচ্চিত্র বিষয়শ্রেণী:মার্কিন আইনি নাট্য চলচ্চিত্র বিষয়শ্রেণী:আইনজীবী সম্পর্কে চলচ্চিত্র বিষয়শ্রেণী:ক্যালিফোর্নিয়ার পটভূমিতে চলচ্চিত্র বিষয়শ্রেণী:মার্কিন জীবনীমূলক নাট্য চলচ্চিত্র বিষয়শ্রেণী:২০০০-এর দশকের মার্কিন চলচ্চিত্র বিষয়শ্রেণী:২০০০-এর দশকের ইংরেজি ভাষার চলচ্চিত্র বিষয়শ্রেণী:মার্কিন নারীবাদী চলচ্চিত্র বিষয়শ্রেণী:বাফটা বিজয়ী (চলচ্চিত্র) বিষয়শ্রেণী:১৯৯৩-এর পটভূমিতে চলচ্চিত্র বিষয়শ্রেণী:ক্যালিফোর্নিয়ায় ধারণকৃত চলচ্চিত্র বিষয়শ্রেণী:সক্রিয়কর্মী সম্পর্কে চলচ্চিত্র বিষয়শ্রেণী:ইংরেজি ভাষার জীবনীমূলক নাট্য চলচ্চিত্র
নেপালে একটি অন্তর্বর্তীকালীন সরকার গঠিত হয় ১২ সেপ্টেম্বর ২০২৫ তারিখে, জেনারেশন জি-নেতৃত্বাধীন ব্যাপক দুর্নীতি বিরোধী বিক্ষোভের পর যা প্রধানমন্ত্রী কেপি শর্মা অলির সরকারকে ক্ষমতাচ্যুত করে। ১২ সেপ্টেম্বর ২০২৫-এ ফেডারেল সংসদ-এর ২য় সংসদ বিলুপ্ত হওয়ার সাথে সাথে, অন্তর্বর্তীকালীন প্রধানমন্ত্রী সুশীলা কার্কি নেতৃত্বে নতুন মন্ত্রিসভা একটি সাধারণ নির্বাচনের মাধ্যমে উত্তরসূরি সরকার নিয়োগ না হওয়া পর্যন্ত অফিসে থাকবে।   পটভূমি    ২০২৫ সালের দিকেনেপালে রাজনৈতিক ভাঙ্গন নির্ধারিত হয়েছিল প্রধানমন্ত্রী কেপি শর্মা অলি অধীনে দুর্নীতি ও নেতৃত্ব নিয়ে ব্যাপক হতাশার দ্বারা। এটি শেষ পর্যন্ত ২০২৫ নেপাল জেনারেশন জি আন্দোলনে পরিণত হয়, একটি দুর্নীতি বিরোধী বিক্ষোভের ঢেউ যা বেশিরভাগ ক্ষেত্রে তরুণ প্রজন্ম দ্বারা সামাজিক যোগাযোগ মাধ্যম প্ল্যাটফর্মের মাধ্যমে প্রকাশ পায়। এই বিক্ষোভগুলি বিদ্যমান সরকারের পদত্যাগ এবং একটি অন্তর্বর্তীকালীন নেতৃত্ব কামনা করেছিল যা মুক্ত ও সুষ্ঠু নির্বাচন তদারকি করতে সক্ষম হতে পারে।  চাপ বৃদ্ধির সাথে সাথে, ১২ সেপ্টেম্বর ২০২৫-এ দ্বিতীয় ফেডারেল সংসদ বিলুপ্ত করা হয়। প্রতিক্রিয়ায়, রাষ্ট্রপতি রামচন্দ্র পৌডেল সুশীলা কার্কির নেতৃত্বে একটি অন্তর্বর্তীকালীন সরকার নিয়োগ দেন, যিনি নেপালে প্রধান বিচারপতি এবং সরকার প্রধান উভয়ই হওয়া প্রথম মহিলা। এই তত্ত্বাবধায়ক সরকারকে দেশকে স্থিতিশীল করা এবং একটি সাধারণ নির্বাচনের প্রস্তুতি নেওয়ার দায়িত্ব দেওয়া হয়, যাতে বিক্ষোভের সময় উত্থাপিত অভিযোগগুলি মোকাবেলা করে ক্ষমতার মসৃণ হস্তান্তর নিশ্চিত করা যায়।   নির্বাচন   কার্কিকে বিভিন্ন সরকারি স্টেকহোল্ডার এবং জেনারেশন জি প্রতিনিধিদের মধ্যে আলোচনার ভিত্তিতে অন্তর্বর্তীকালীন নেপালের প্রধানমন্ত্রী নির্বাচিত করা হয়। এই সিদ্ধান্তটি ডিসকর্ডে একটি পোলের মাধ্যমে বিক্ষোভকারীদের দ্বারা পরিচালিত একটি অনলাইন ভোটিং এর সমর্থনের সাথে নেওয়া হয়েছিল। নেপালের সুপ্রিম কোর্টের প্রধান বিচারপতি হিসেবে দায়িত্ব পালনকারী প্রথম মহিলা, কার্কি দেশের প্রথম মহিলা প্রধানমন্ত্রী ও নেপালি সেনাবাহিনীর সাথে আলোচনায় তার নিয়োগ সম্মত হয়।  রাষ্ট্র বিমোচন তিমালসেনা বলেছেন যে তিনি কখনও এই পদটির জন্য প্রতিদ্বন্দ্বিতা করেননি।   মন্ত্রীদের তালিকা  দপ্তর মন্ত্রী পটভূমি দায়িত্ব গ্রহণ দায়িত্ব ত্যাগ অন্তর্বর্তীকালীন প্রধানমন্ত্রী অন্যান্য সকল দপ্তর যা কোনো মন্ত্রীর কাছে বরাদ্দ করা হয়নিসুশীলা কার্কিনেপালের সাবেক প্রধান বিচারপতি১২ সেপ্টেম্বর ২০২৫ অব্যাহত অর্থ মন্ত্রী রামেশ্বর খনাল সাবেক অর্থ সচিব ১৫ সেপ্টেম্বর ২০২৫স্বরাষ্ট্র, আইন, বিচার ও সংসদ বিষয়ক মন্ত্রী ওম প্রকাশ আর্যল আইনজীবী শক্তি, জল সম্পদ ও সেচ মন্ত্রীভৌত অবকাঠামো ও পরিবহন মন্ত্রীশহর উন্নয়ন মন্ত্রী কুল মান ঘিসিং বিদ্যুৎ বিভাগের সাবেক ব্যবস্থাপনা পরিচালক    টীকা     তথ্যসূত্র    বিষয়শ্রেণী:নেপাল সরকার বিষয়শ্রেণী:২০২৫-এ নেপালে প্রতিষ্ঠিত বিষয়শ্রেণী:২০২৫-এ প্রতিষ্ঠিত মন্ত্রিসভা
পঞ্চাশত্তমী রবিবার ( বা Pentecostal Sunday; ) খ্রিস্টধর্মের অনুসারীদের একটি প্রধান উৎসব। পুনরুত্থান পার্বণের ৫০ দিন পরে সপ্তম রবিবারটিতে এটি উদ্‌যাপন করা হয়। যেহেতু পুনরুত্থান পার্বণের তারিখটি পরিবর্তনশীল, তাই পঞ্চাশত্তমী রবিবারের তারিখটিও ভ্রাম্যমাণ।  এই দিনে জেরুসালেমে ইহুদীদের শাভুওত উৎসব উদ্‌যাপনকারী যিশুর শিষ্যদের উপরে, বিশেষ করে ১২জন প্রেরিতশিষ্যের উপরে পবিত্র আত্মার অবরতণের অলৌকিক ঘটনাটি স্মরণ করা হয়। যিশুর ক্রুশারোহণ, পুনরুত্থান ও স্বর্গারোহণের পরে এই ঘটনাটি ঘটে বলে বাইবেলের নতুন নিয়মের পঞ্চম গ্রন্থ "প্রেরিতদের কার্য-বিবরণ"-এর দ্বিতীয় অধ্যায়ে উল্লেখ করা হয়েছে। ঐ দিন থেকেই সারা বিশ্বে খ্রিস্টীয় মণ্ডলীর ধর্ম প্রচারাভিযান শুরু হয়েছিল বলে গণ্য করা হয়। ইউরোপের বহুসংখ্যক দেশে পঞ্চাশত্তমী রবিবারের পরের সোমবারটিতে সরকারী ছুটি দেওয়া হয়।  ইহুদী ধর্মে পঞ্চাশত্তমী দিবসটি (শাভুওত) মূলত ইহুদীদের একটি ধন্যবাদজ্ঞাপনমূলক উৎসব ছিল, যেদিন গমের ফসল কাটা ও তোলার নবান্ন উপলক্ষে ঈশ্বরের স্তুতিমূলক একটি ধর্মানুষ্ঠান পালিত হত। পরবর্তীতে এটিকে সিনাই পর্বতে ইশ্বর কর্তৃক মোশি নবীকে বিধান দানের ঘটনাটির সাথে সম্পৃক্ত করা হয়। খ্রিস্টানরা এই ইহুদী উৎসবটিকে একটি খ্রিস্টান উৎসবে রূপান্তরিত করার কারণ হল যিশুর মৃত্যুর পরে ঐ নবান্নের উৎসবের দিন পবিত্র আত্মা যে যিশুর প্রেরিতশিষ্যদের কাছে দেখা দেন, সেই ঘটনাটির দ্বারা ঈশ্বরের পুরাতন বিধানের পরিবর্তে নতুন বিধানের প্রবর্তন ঘটে।  পঞ্চাশত্তমী উৎসবটি খ্রিস্টীয় মণ্ডলী কবে প্রথম উদ্‌যাপন করে, সে সম্পর্কে সঠিক তথ্য নেই। তবে খ্রিস্টীয় ২য় শতকে পূর্বদেশীয় মণ্ডলীর একটি গ্রন্থ এপিস্তোলা আপোস্তোলরুম নামক একটি গ্রন্থে এটির উল্লেখ রয়েছে। ৩য় শতকে আলেকজান্দ্রিয়ার খ্রিস্টান ধর্মতাত্ত্বিক ওরিগেন এবং কার্থেজের খ্রিস্টান যাজক ও লেখক তেরতুলিয়ান এই উৎসবটির উল্লেখ করেন।  প্রথমদিকে খ্রিস্টানরা পুনরুথান পার্বণের পরবর্তী সমগ্র ৫০ দিনব্যাপী পর্বটিকে পঞ্চাশত্তমী বলে নির্দেশ করত। এই পর্বের শুরুর দিবসে অর্থাৎ পুনরুত্থান পার্বণের দিন এবং শেষের দিবসে অর্থাৎ পঞ্চাশত্তমী দিনটিতে খ্রিস্টানদের দীক্ষা দেওয়া হত। ধীরে ধীরে উত্তর ইউরোপে পুনরুত্থান পার্বণের পরিবর্তে পঞ্চাশত্তমী দিনটি দীক্ষা প্রদানের জন্য বেশি জনপ্রিয় লগ্নে পরিণত হয়। ইংল্যান্ডে ঐ দিন খ্রিস্টধর্মে সদ্য দীক্ষিতরা বিশেষ শ্বেতবর্ণ বা সাদা পোশাক পরিধান করতো বলে এটিকে শ্বেত রবিবার (হোয়াইট সানডে বা সংক্ষেপে হুইটসানডে) বলে ডাকা হত। ৬ষ্ঠ এডওয়ার্ডের প্রথম প্রার্থনাগ্রন্থে (১৫৪৯) এই উৎসবটিকে আনুষ্ঠানিকভাবে হুইটসানডে নামে ডাকা শুরু হয় এবং আজও ইঙ্গবাদী মণ্ডলীতে এই নামটি প্রচলিত।  অন্যদিকে রোমান ক্যাথলিক ও অন্যান্য পশ্চিমা মণ্ডলীগুলিতে এই দিন ধর্মযাজকেরা প্রায়শই লাল রঙের পোশাক পরিধান করেন, যা দিয়ে তারা প্রেরিতশিষ্যদের উপরে পবিত্র আত্মায় অগ্নিশিখার জিহ্বাগুলির অবতরণের ঘটনাটি স্মরণ করেন। কিছু কিছু ঐতিহ্যে সমবেত উপাসনাকারীরাও লাল রঙের পোশাক পরিধান করেন এবং সাধারণত গির্জার বেদীটিকেও সম্মুখদিকে লাল বর্ণের কাপড়ে মোড়ানো হয়।  পঞ্চাশত্তমী রবিবারটি পূর্বদেশীয় সনাতনপন্থী মণ্ডলীগুলির মহা-উৎসবগুলির একটি; ক্যাথলিক বা বিশ্বজনীন মণ্ডলীর রোমান ধর্মীয় কৃত্যগুলির মধ্যে সর্বোচ্চ মর্যাদাবাহীগুলির একটি; লুথারবাদী মণ্ডলীগুলির একটি উৎসব এবং ইঙ্গবাদী সম্মিলনের একটি প্রধান উৎসব। বহুসংখ্যক খ্রিস্টীয় ধর্মসম্প্রদায় এই পবিত্র উদ্‌যাপনের দিন বিশেষ ধর্মীয় আচার-অনুষ্ঠানের আয়োজন করে।  বিষয়শ্রেণী:মে উদ্‌যাপন বিষয়শ্রেণী:জুন উদ্‌যাপন বিষয়শ্রেণী:খ্রিস্টান পরিভাষা বিষয়শ্রেণী:পঞ্চাশত্তমী রবিবার বিষয়শ্রেণী:খ্রিস্টান ছুটির দিন বিষয়শ্রেণী:খ্রিস্টীয় উৎসব ও ছুটির দিন বিষয়শ্রেণী:পবিত্র আত্মা
জন ডাফ (জন্ম চেস্টার "চেট" জোসেফ আনুসজাক; ১২ নভেম্বর ১৯৬২ - ২৭ আগস্ট ২০০৬) একজন মার্কিন পর্নোগ্রাফিক অভিনেতা, যিনি ১৯৮৫ থেকে ২০০৬ পর্যন্ত একনাগারে কাজ করেছেন।   জীবনের প্রথমার্ধ  ডাফের জন্ম নাম চেস্টার আনুসজাক এবং তিনি পেনসিলভানিয়ার ল্যাঙ্কাস্টারে বেড়ে উঠেছেন। যখন তার বয়স আট বছর, তখন তার মায়ের প্রেমিক তাকে এবং তার ছোট ভাইকে যৌন নির্যাতন শুরু করে। ১৫ বছর বয়সে, ডাফকে তার চাচার সাথে থাকতে পাঠানো হয়েছিল।  ১৮ বছর বয়সে, ডাফ রিডিং, পেনসিলভানিয়ার অ্যালব্রাইট কলেজে ভর্তি হন। চার বছর পরে, তিনি জীববিজ্ঞানে স্নাতক ডিগ্রি লাভ করেন।    তথ্যসূত্র    বহিঃসংযোগ              জন ময়দার উপর AVN প্রবন্ধ  "র্যান্ডি স্পিয়ার্স, ডেমি ডেলিয়া জন ডফ মেমোরিয়াল প্রতিষ্ঠা করেন"  বিষয়শ্রেণী:১৯৬২-এ জন্ম বিষয়শ্রেণী:২০০৬-এ আত্মহত্যা বিষয়শ্রেণী:মার্কিন পর্নোগ্রাফিক চলচ্চিত্র অভিনেতা বিষয়শ্রেণী:পোলীয় বংশোদ্ভূত মার্কিন ব্যক্তি বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:২০০৬-এ মৃত্যু বিষয়শ্রেণী:ক্যালিফোর্নিয়ায় ফাঁসিতে ঝুলে আত্মহত্যা
গোরা সর্বাধিকারী (২৯ জুলাই ১৯৪১ – ১৯ জানুয়ারি ২০২২) ছিলেন  প্রখ্যাত ভারতীয় বাঙালি রবীন্দ্র সংগীত শিল্পী।   প্রাথমিক জীবন ও শিক্ষা  ১৯৪১ খ্রিস্টাব্দের ২৯শে জুলাই গোরা সর্বাধিকারী জন্মগ্রহণ করেন। তিনি ব্রিটিশ ভারতের অধুনা পশ্চিমবঙ্গের অবিভক্ত মেদিনীপুর জেলার ঝাড়গ্রামের বাসিন্দা ছিলেন। গায়ের রং ধবধবে ফর্সা হওয়ায় তার নাম রাখা হয়েছিল গোরা। ছোটবেলা থেকেই রবীন্দ্র সঙ্গীতের প্রতি তার আকর্ষণ ছিল। শান্তিনিকেতনে ঘুরতে এসে যখন জানলেন বিশ্বভারতীতে রবীন্দ্রসঙ্গীতের ভর্তি পরীক্ষা চলছে, তখন তিনি ইন্টারভিউতে উপস্থিত হন এবং উত্তীর্ণ হন। তার ডাক্তারী পড়তে জার্মানি যাওয়ার কথা ছিল, তবে রবীন্দ্রসঙ্গীতের প্রতি ভালোবাসার টানে তিনি জার্মানির বদলে এখানে থেকে যান। তিনি ২০ বৎসর বয়স থেকেই শান্তিনিকেতনে থাকতে শুরু করেন। তিনি সঙ্গীতভবনে শান্তিদেব ঘোষের অধীনে ভর্তি হন। আশ্রমকন্যা রবীন্দ্রনাথ ঠাকুরের স্নেহধন্যা মোহর তথা কণিকা বন্দ্যোপাধ্যায়ের নজরে আসেন। তার তালিমে তিনি রবীন্দ্র সঙ্গীত জগতে স্বনামধন্য শিল্পী হিসাবে খ্যাতি লাভ করেন। মোহরদির সঙ্গে তার নিবিড় সখ্যতা ও পারিবারিক বন্ধুত্ব গড়ে ওঠে। পরে তিনি  কণিকা বন্দ্যোপাধ্যায়ের স্মরণে 'কণিকা ধারা' নামে একটি সাংস্কৃতিক সংস্থা স্থাপন করেন, যার ধারা আজও অব্যাহত রয়েছে। কিংবদন্তি সুরকার সলিল চৌধুরীর সঙ্গীত পরিচালনায় তিনি প্রথম এবং মাত্র একবারই রবীন্দ্র সঙ্গীতের রেকর্ড করেন। সঙ্গীত বিন্যাস করেন সলিল চৌধুরীই। তার কণ্ঠে প্রথম গানটি ছিল হাসি কেন নাই ও নয়নে। তার কণ্ঠে গীত রবীন্দ্রসঙ্গীতের কয়েকটি হল-   জাগো অলস   দুয়ারে দাও মোরে রাখিয়া নিত্য কল্যাণ কাজে   তোমার এই মাধুরী ছাপিয়ে আকাশ   নাই যদি বা এলে  চোখ যে ওদের ছুটে চলে গো  শুধু রবীন্দ্রসঙ্গীতে নয়, অভিনয়েও বেশ দক্ষ ছিলেন তিনি। বিভিন্ন নাটকে নিয়মিত অংশগ্রহণ করতেন। পরবর্তীতে গোরা সর্বাধিকারী বিশ্বভারতীর সঙ্গীতভবনের অধ্যক্ষ হন। পরে তিনি বিশ্বভারতীর সর্বোচ্চ নীতিনির্ধারক কর্মসমিতির সদস্যও হয়েছিলেন।  জীবনাবসান গোরা সর্বাধিকারী পাঁচ বছর ধরে আলঝাইমার্স রোগে ভুগছিলেন। ২০২২ খ্রিস্টাব্দের ১৯শে জানুয়ারি, বুধবার শান্তিনিকেতনের এক বেসরকারি নার্সিংহোমে ৮০ বৎসর বয়সে তিনি শেষ নিঃশ্বাস ত্যাগ করেন।  তথ্যসূত্র  বিষয়শ্রেণী:১৯৪১-এ জন্ম বিষয়শ্রেণী:২০২২-এ মৃত্যু বিষয়শ্রেণী:ঝাড়গ্রাম জেলার ব্যক্তি বিষয়শ্রেণী:রবীন্দ্রসঙ্গীত শিল্পী
আলাপ হল একটি বাংলাদেশি তাৎক্ষণিক যোগাযোগের সফটওয়্যার, যেটি বাংলাদেশের স্বাধীনতার ৫০ বছর পূর্তি উপলক্ষে সরকারি টেলিযোগাযোগ সংস্থা বাংলাদেশ টেলিকমিউনিকেশন্স কোম্পানি লিমিটেড দ্বারা চালু করা হয় । এটি এন্ড-টু-এন্ড এনক্রিপশন নিশ্চিত করে বিনামুল্যে কথা বলা, ভিডিও কল,কল রেকর্ডিং, অডিও এবং ভিডিও কনফারেন্স, বার্তা আদান প্রদান, স্বল্প খরচে মুঠোফোনে কল করার সুবিধা দেয়।  এটি প্রকাশের ৫ দিনের মধ্যে ১ লক্ষাধিক ও ১৩ দিনের মধ্যে ৩ লক্ষাধিক মানুষ এটি ডাউনলোড করে এতে নিবন্ধন করে।   তথ্যসূত্র    আরও দেখুন   আমাদের ফোন (টেলিটক বাংলাদেশ লিমিটেড)  বাংলাদেশ টেলিকমিউনিকেশন্স কোম্পানি লিমিটেড   বাংলাদেশ টেলিযোগাযোগ নিয়ন্ত্রণ কমিশন   বহিঃসংযোগ    অফিসিয়াল ওয়েবসাইট  অফিসিয়াল অ্যান্ড্রয়েড অ্যাপ  অফিসিয়াল আই ও এস অ্যাপ  অফিসিয়াল ওয়েব অ্যাপ (শিগ্রই চালু হচ্ছে )   বিষয়শ্রেণী:তাৎক্ষণিক বার্তা প্রেরক সফটওয়্যার
জগদীশ চন্দ্র বর্মা বসুনিয়া হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে তিনি পশ্চিমবঙ্গ বিধানসভায় সিতাই বিধানসভা কেন্দ্রের বিধায়ক হিসেবে দায়িত্ব পালন করছেন।List of Winners in West Bengal 2016 তিনি ২০২৪ সালের লোকসভা নির্বাচনে তৃণমূল কংগ্রেস থেকে ভারতের সংসদ সদস্য হয়েছেন।   কর্মজীবন  জগদীশ চন্দ্র বর্মা বসুনিয়া কোচবিহার জেলার সিতাই থেকে এসেছেন । তার পিতার নাম কালিপদ বর্মা বসুনিয়া। তিনি ১৯৮৩ সালে উত্তরবঙ্গ বিশ্ববিদ্যালয় থেকে বিএ এবং ১৯৮৮ সালে অমরাবতী বিশ্ববিদ্যালয় থেকে বিপিইড পাস করেন। তিনি সিতাই বিধানসভা থেকে ২০২১ সালের পশ্চিমবঙ্গ বিধানসভা নির্বাচনে প্রতিদ্বন্দ্বিতা করেন এবং ২ মে ২০২১-এ আসনটিতে জয়লাভ করেন ।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:কোচবিহার জেলার ব্যক্তি বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:উত্তরবঙ্গ বিশ্ববিদ্যালয়ের প্রাক্তন শিক্ষার্থী বিষয়শ্রেণী:অষ্টাদশ লোকসভার সদস্য বিষয়শ্রেণী:পশ্চিমবঙ্গের লোকসভা সদস্য
সণ্ডুর () ভারতের কর্ণাটক রাজ্যের বেল্লারী জেলার একটি পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৬৫ মিটার (১৮৫৩ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে সান্দুর শহরের জনসংখ্যা হল ২৭,৬০১ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬২%। পুরুষদের মধ্যে সাক্ষরতার হার ৬২% এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে সান্দুর এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল। উল্লেখযোগ্যতা প্রমাণে যথেষ্ট তথ্য এবং তথ্যসূত্র নেই।  মাসুম-আল-হাসান (আলাপ) ০৪:১০, ১৪ ডিসেম্বর ২০২০ (ইউটিসি) গটঙা মন্দির   – (অপসারণের প্রস্তাবনা দেখুনলগ দেখুন) () হিন্দু মন্দিরের উল্লেখযোগ্যতা প্রমাণে যথেষ্ট তথ্য এবং তথ্যসূত্র নেই। — আদিভাই • আলাপ • ০৬:২৯, ৮ ডিসেম্বর ২০২০ (ইউটিসি)  অপসারণে । ঐতিহাসিক গুরুত্ব নেই। —ইয়াহিয়া (আলাপ • অবদান) ১২:৫৭, ৮ ডিসেম্বর ২০২০ (ইউটিসি)  - ওয়াইস আলাপ ০৬:৩৫, ৯ ডিসেম্বর ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
ভিয়েনতিয়ান ইন্টারন্যাশনাল স্কুল (ভিআইএস) হল ভিয়েতনামের লাওসের একমাত্র আন্তর্জাতিক স্কুল, যেটি কিন্ডারগার্টেন-১২ শ্রেণীর জন্য আন্তর্জাতিক স্নাতক পরীক্ষার সুযোগ দিয়ে থাকে। ভিআইএস হলো লাওসে ডাব্লিউএএসসি, সিআইএ, এবং আইবি কর্তৃক অনুমোদিত একমাত্র স্কুল।   বর্ণনা  ভিয়েনতিয়ান ইন্টারন্যাশনাল স্কুল হল ভিয়েনতিয়ান লাওসের আন্তর্জাতিক স্নাতকধারী বৈশ্বিক স্কুল, যেটি ১৯৯১ সালে প্রতিষ্ঠিত হয়েছে। বর্তমানে ভিআইএসে দ্বাদশ শ্রেণী পর্যন্ত ৪৯৫ জন শিক্ষার্থী পড়াশুনা করেন। ভিআইএস তিনটি আইবি প্রোগ্রামের সুযোগ দিয়ে থাকে; ৪-১০ বছরের জন্য পিওয়াইপি, ১১-১৫ বছরের জন্য এমওয়াইপি এবং একাদশ-দ্বাদশ শ্রেণীতে ১৬-১৮ বছরের জন্য আইবি ডিপ্লোমা। সকল প্রাইমারি শ্রেণীতে একজন শিক্ষক থাকেন, যিনি শিক্ষার কাজে সাহায্য করে থাকেন। প্রতি শ্রেণীকক্ষে সর্বোচ্চ ২২ জন ছাত্র পড়ার সুবিধা রয়েছে। এই স্কুলে প্রায় ৪৬টি ভিন্ন ভিন্ন দেশের ছাত্র রয়েছে। তবে কোন নির্দিষ্ট জাতির ছাত্র ২৩%-এর বেশি নয়। ভিআইএস-এর পরিবারগুলো মূলত দূতাবাস, বেসরকারি উন্নয়ন ও সাহায্য সংস্থা এবং দ্রুত বিস্তার লাভ করা আন্তর্জাতিক ব্যবসায়িক অঞ্চল থেকে আসে।  যেসকল ছাত্র ভিআইএস থেকে পাশ করে তারা যুক্তরাজ্য, কানাডা, অস্ট্রেলিয়া, সিঙ্গাপুর, ব্রিটেন, থাইল্যান্ড, নিউজিল্যান্ড, নেদারল্যান্ডসের মতো দেশগুলোর বিশ্ববিদ্যালয়ে পড়ে থাকে। এই স্কুলটি নির্বাচিত ট্রাস্টি বোর্ড দ্বারা পরিচালিত হয়। নয়জন বাবা-মার এই দলটি বিভিন্ন নিয়ম-কানুন, অর্থনৈতিক মতামত ও নির্দেশনা দিয়ে থাকে।  এই স্কুলের প্রধানরা হলেন, জেইন ম্যাকগি, যিনি স্কুলের প্রধান হিসেবে দায়িত্ব পালন করেন, তিনি প্রাইমারি প্রিন্সিপাল যিনি কিন্ডারগার্টেন থেকে পঞ্চম শ্রেণী পর্যন্ত সকল শিক্ষার বিষয় পরিচালনা করেন। তাছাড়া রয়েছে টিনা সানটিল্লি একজন সেকেন্ডারি প্রিন্সিপাল, যিনি ষষ্ঠ শ্রেণী থেকে দ্বাদশ শ্রেণীর শিক্ষা কার্যক্রম পরিচালনা করেন।  ভিআইএস হলো মেকং রিভার ইন্টারন্যাশনাল স্কুল এসোসিয়েশনের (এমআরআইএসএ) সদস্য, ফলে ছাত্ররা বিভিন্ন খেলাধুলার প্রতিযোগিতা ও সাংস্কৃতিক অনুষ্ঠান থাইল্যান্ড, ভিয়েতনাম এবং কম্বোডিয়ার আন্তর্জাতিক স্কুলগুলোর সাথে অংশ নিতে পারে।  এই স্কুলটি ইস্ট এশিয়া রেজিয়নাল কাউন্সিল অফ ওভারসিস স্কুলস (ইএআরসিওএস) এরও সদস্য, যেটি বিভিন্ন স্কুলকে তাদের অনুষদ উন্নয়নের জন্য সাহায্য করে থাকে। স্কুলটি ইন্টারন্যাশনাল স্কুল কাউন্সিল, দ্য ওয়েস্টার্ণ এসোসিয়শান অফ স্কুলস এন্ড কলেজেস এবং আন্তর্জাতিক স্নাতোকধারী স্বীকৃতপ্রাপ্ত। ভিআইএস হলো লাওসের একমাত্র স্কুল যেটি এই সকল এসোসিয়েশানের সদস্য।   সুযোগ-সুবিধা  ভিআইএস ২০০৮ সালের আগস্টে নতুন সুবিধা যোগ করে, এতে স্কুলে অধিক ছাত্র ভর্তি করে ও ছাত্রদের নতুন পরিবেশ প্রধান করে শিক্ষার সুযোগকে আরও বাড়িয়ে দেয়া হয়। সাম্প্রতিক সময়ে স্কুলে একটি পুল ও স্বাস্থ্যসেবা কেন্দ্র তৈরি করেছে, যেটি স্কুলের ছাত্ররা ও স্কুল কর্তৃপক্ষরা ব্যবহার করতে পারে।  ভিআইএসে ৬টি প্রধান বিল্ডিং রয়েছে; একটি প্রধান অফিস, ২ তলা প্রাইমারি বিল্ডিং, ৩ তলা সেকেন্ডারি বিল্ডিং, লাইব্রেরি, ক্যান্টিন এবং নতুন তৈরি করা স্বাস্থ্যসেবা কেন্দ্র। তাছাড়া এখানে আরও সুবিধা রয়েছে, যেমন: দুটি ফুটবল পিচ, দুটি বাস্কেটবল কোর্ট, একটি ব্ল্যাক বক্স থিয়েটার (সেকেন্ডারি বিল্ডিংয়ের ভেতর) এবং স্বাস্থ্যসেবা কেন্দ্রের পাশে একটি সুইমিং পুল।   তথ্যসূত্র    বহিঃসংযোগ    Official school website  বিষয়শ্রেণী:এমআরআইএসএ স্কুল বিষয়শ্রেণী:১৯৯১-এ প্রতিষ্ঠিত শিক্ষাপ্রতিষ্ঠান
বাংলাদেশ-ভারত মৈত্রী সেতু-১ বা সংক্ষেপে মৈত্রী সেতু হল বাংলাদেশ-ভারত সীমান্ত গঠনকারী ফেনী নদীর উপরে অবস্থিত একটি অর্থনৈতিকভাবে গুরুত্বপূর্ণ সেতু যা উত্তর-পূর্ব ভারতীয় রাজ্য ত্রিপুরার সাথে সার্বভৌম রাষ্ট্র বাংলাদেশের স্থলসংযোগ স্থাপন করেছে। ১.৯ কিলোমিটার দীর্ঘ এই সেতুটি ভারতের ত্রিপুরা রাজ্যের সাব্রুম শহর এবং বাংলাদেশের পার্বত্য খাগড়াছড়ি জেলার রামগড় উপজেলাকে সংযুক্ত করেছে।  ইতিহাস ২০১৫ সালে সেতুটি নির্মাণকাজ শুরুর ঘোষণা দেওয়া হয়। ঐ বছরের জুন মাসে ভারতের প্রধানমন্ত্রী নরেন্দ্র মোদী এবং বাংলাদেশের প্রধানমন্ত্রী শেখ হাসিনা সেতুটির ভিত্তিপ্রস্তর স্থাপন করেন।  সেতু নির্মাণ এবং বাংলাদেশ ও ভারত উভয় পার্শ্বে সেতু-অভিমুখী সড়কগুলি নির্মাণের সমস্ত ব্যয় ভারত সরকার বহন করে। ত্রিপুরা রাজ্যের গণপূর্ত বিভাগ প্রকল্পটি নির্বাহ করার দায়িত্বে নিয়োগপ্রাপ্ত হয়। প্রকল্পটি সমাপ্ত করতে ব্যয় হয় আনুমানিক ১৩৩ কোটি ভারতীয় রুপি। ২০২১ সালের ৯ই মার্চ ভারতের প্রধানমন্ত্রী নরেন্দ্র মোদী ও বাংলাদেশের প্রধানমন্ত্রী শেখ হাসিনা একটি ভিডিও সম্মেলনের মাধ্যমে সেতুটি উদ্বোধন করেন। ভারত ও বাংলাদেশের মধ্য ক্রমবর্ধমান বন্ধুত্বপূর্ণ দ্বিপাক্ষিক সম্পর্কের প্রতীক হিসেবে সেতুটির নাম দেওয়া হয় "মৈত্রী সেতু"।  বৈশিষ্ট্য সীমান্তের দুই পাড়ে ৪১২ মিটার দীর্ঘ সেতু এবং সঙ্গে ১ হাজার ৪৭৬ মিটার সংযোগকারী সড়ক নির্মাণের জন্য ৮২ কোটি ৬৭ লাখ রুপির দরপত্র অনুমোদিত হয়েছিল। ফেনীর ওপর নির্মিত মূল সেতুটি ১৮০ মিটারের। দুই পাড়ে সেতু রয়েছে ৯০ মিটার করে। সেতুর সঙ্গে ২৩২ মিটারের সহযোগী সেতু রয়েছে। সহযোগী সেতুর ১৭৭ মিটার বাংলাদেশে ও ২৭.৫ মিটার ভারতে পড়েছে। সংযোগ সড়কের ২৮৩ মিটার বাংলাদেশে ও ১,১৯৩ মিটার ভারতে পড়েছে।  চলাচল সেতুটি নির্মাণের ফলে ভারতের উত্তর-পূর্বের রাজ্যগুলি বাংলাদেশের মধ্য দিয়ে দেশটির অন্যান্য অঙ্গরাজ্যগুলির সাথে সংযুক্ত হয়েছে। এর আগে রাজ্যগুলি কেবলমাত্র আসাম রাজ্যের মাধ্যমে ভারতের বাকী অংশের সাথে সংযুক্ত ছিল। বাংলাদেশের চট্টগ্রাম সমুদ্র বন্দরের সাথে কৌশলগত সংযোগের কারণে এটিকে বহির্বিশ্বের সাথে "উত্তর-পূর্ব ভারতের প্রবেশদ্বার" হিসেবেও বর্ণনা করা হয়েছে।Maitri Setu & why the India-Bangladesh bridge is being touted as ‘Gateway to Northeast’ সেতুটি ত্রিপুরার সাথে চট্টগ্রাম বন্দরের সাথে সংযুক্ত করেছে, ফলে স্থলবেষ্টিত উত্তর-পূর্ব ভারতের রাজ্যগুলি সমুদ্রের সাথে যুক্ত হয়েছে। এর বদৌলতে বাংলাদেশ হয়ে উত্তর-পূর্ব ভারতে ভারী যন্ত্রপাতি ও পণ্য পরিবহন সম্ভব হবে।  আরও দেখুন  পুবে তাকাও নীতি  বাংলাদেশ-ভারত সম্পর্ক  তথ্যসূত্র  বিষয়শ্রেণী:বাংলাদেশ–ভারত সম্পর্ক বিষয়শ্রেণী:বাংলাদেশের সড়ক বিষয়শ্রেণী:ত্রিপুরার সড়ক বিষয়শ্রেণী:ভারতের সেতু বিষয়শ্রেণী:বাংলাদেশের সেতু বিষয়শ্রেণী:বাংলাদেশের সীমান্ত পারাপার বিষয়শ্রেণী:ভারতের সীমান্ত পারাপার বিষয়শ্রেণী:বাংলাদেশ–ভারত সীমান্ত পারাপার
H2SO4 He Li2SO4 BeSO4 B (RO)2SO3 (NH4)2SO4N2H6SO4 (NH3OH)2SO4 O F Ne Na2SO4NaHSO4 MgSO4 Al2(SO4)3 Si P SO42- Cl Ar K2SO4KHSO4 CaSO4 Sc2(SO4)3 Ti(SO4)2 V2(SO4)3VOSO4 CrSO4Cr2(SO4)3 MnSO4 FeSO4Fe2(SO4)3 CoSO4, Co2(SO4)3 NiSO4 CuSO4 ZnSO4 Ga2(SO4)3 Ge As Se Br Kr Rb2SO4 SrSO4 Y Zr(SO4)2 Nb Mo Tc Ru Rh PdSO4 Ag2SO4 CdSO4 In2(SO4)3 SnSO4 Sb2(SO4)3 Te I Xe Cs2SO4 BaSO4    Hf Ta W Re Os Ir Pt Au Hg2SO4, HgSO4 Tl2SO4 PbSO4 Bi2(SO4)3 Po At Rn Fr Ra   Rf Db Sg Bh Hs Mt Ds Rg Cn Uut Fl Uup Lv Uus Uuo↓ La Ce2(SO4)3Ce(SO4)2 Pr2(SO4)3 Nd Pm Sm Eu Gd Tb Dy Ho Er Tm Yb2(SO4)3 Lu Ac Th Pa U(SO4)2UO2SO4 Np Pu Am Cm Bk Cf Es Fm Md No Lr
নাসির বাগ () পাকিস্তানের খাইবারখতুনখোয়ারপেশোয়ারের প্রান্তবর্তী একটি আফগান শরণার্থী শিবির ছিল। শিবিরটি ১৯৮০ সালে সোভিয়েত-আফগান যুদ্ধের প্রাদুর্ভাবের পরে খোলা হয়েছিল এবং এক সময়ে ১০০,০০০ শরণার্থী জনসংখ্যা ছিল।  ২০০২ সালের মে মাসে ইউএনএইচসিআর দ্বারা শিবিরটি বন্ধ করে দেওয়া হয়েছিল, বেশিরভাগ শরণার্থী আফগানিস্তানে ফিরে এসেছিল (তখন তালেবানরা বিতাড়িত হয়েছিল) এবং বাকিরা এই অঞ্চলের অন্যান্য শিবিরে চলে গিয়েছিল।    আরো দেখুন    মুহাজির আফগান  শরবত গুলা  লাহোরের উদ্যান ও বাগানের তালিকা  পাকিস্তানের উদ্যান ও বাগানের তালিকা  করাচির উদ্যান ও বাগানের তালিকা   তথ্যসূত্র   http://pk.geoview.info/nasir_garden,48609475p    বহিঃসংযোগ    নাসির বাগ শরণার্থীদের জন্য ফেরার উপায় নেই  পেশোয়ারের নাসির বাগ  বিষয়শ্রেণী:পেশাওয়ার জেলার জনবহুল স্থান বিষয়শ্রেণী:আফগান শরণার্থী শিবির বিষয়শ্রেণী:পাকিস্তানের শরণার্থী শিবির
পলাশবাড়ী ইউনিয়ন বাংলাদেশের রংপুর বিভাগের দিনাজপুর জেলার বীরগঞ্জ উপজেলার অন্তর্গত একটি ইউনিয়ন পরিষদ। এটি ৯৬.৮৪ কিমি২ (৩৭.৩৯ বর্গমাইল)  এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩২,২২১ জন। ইউনিয়নটিতে মোট গ্রামের সংখ্যা ১৪টি ও মৌজার সংখ্যা ৯টি।  গ্রামসমূহ  উত্তর পলাশবাড়ী  পলাশবাড়ী         ব্রাহ্মনভিটা  ঝলঝলী              বৈরবাড়ী          ভান্ডেরাই  সোনাচালুনী          বিষ্ণুপুর          মুজকুড়ী  চাপাপাড়া         কেওটগাও        হিরামনী  নন্দাইগাঁও        মদাতী।  তথ্যসূত্র  বহিঃসংযোগ  অফিসিয়াল ওয়েবসাইট  বিষয়শ্রেণী:বীরগঞ্জ উপজেলার ইউনিয়ন